Diari Oficial de la Generalitat Valenciana


Sumari del DOGV 5465, del 07-03-2007 (2007/2928)

ORDE de 26 de febrer de 2007, de la Conselleria d'Agricultura, Pesca i Alimentació, per la qual es convoquen, amb caràcter extraordinari, ajudes amb finalitat estructural en el sector de la pesca i l'aqüicultura, i l'import global màxim d'esta línia pressupostària per a l'any 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5465

Data del DOGV
:   07-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2928


Data del document
:   26-02-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * aqüicultura
    * IFOP
    * ajuda pública
    * pescador
    * suport econòmic
    * flota pesquera
    * indústria pesquera
    * vaixell pesquer
    * empresa privada

En l'Orde de 15 de setembre de 2000, de la Conselleria d'Agricultura, Pesca i Alimentació, s'establixen les normes d'ajudes amb finalitat estructural en el sector de la pesca i l'aqüicultura.  
Per mitjà de l'Orde de 24 de febrer de 2005, de la Conselleria d'Agricultura, Pesca i Alimentació (DOGV núm. 4966, de 15.03.05), es van modificar les bases reguladores de l'Orde de 15 de setembre de 2000.  
Per mitjà de l'Orde de 16 de desembre de 2005 (DOGV núm. 5160, de 22.12.05), de la Conselleria d'Agricultura, Pesca i Alimentació, s'establixen els criteris prioritaris per a la concessió de les ajudes amb finalitat estructural en el sector de la pesca i l'aqüicultura.  
En relació amb les sol·licituds corresponents a la convocatòria que va finalitzar el 31 de març de l'any 2006, es va resoldre negativament, per falta de fons econòmics, un grup d'expedients pertanyents a l'aqüicultura marina i a la paralització definitiva de vaixells de menys de 30 anys d'edat. Atés que hi ha dotació financera en el programa 2000-2006, és possible procedir a l'aprovació d'ajudes corresponents a algun d'eixos expedients, denegats en el seu dia, i això mantenint els criteris de l'Orde de 16 de desembre de 2005.  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 11/2006, de 27 de desembre, de Pressuposts de la Generalitat Valenciana per a l'exercici 2007 (DOGV núm. 5417, de 29.12.06).  
Per tot això, vista la proposta del director general de Pesca i Alimentació, i en l'exercici de les funcions atribuïdes en l'article 35, lletra f, de la Llei 5/1983, de 30 de desembre, del Govern Valencià,  
ORDENE  
Primer  
Podran sol·licitar les ajudes regulades en esta convocatòria, que té caràcter extraordinari, els sol·licitants corresponents als expedients resolts negativament, per falta de fons econòmics, presentats en la convocatòria el termini de la qual va finalitzar el 31 de març de 2006, corresponent a les ajudes amb finalitat estructural en el sector de la pesca i l'aqüicultura, regulades per mitjà de l'Orde de 15 de setembre de 2000, de la Conselleria d'Agricultura, Pesca i Alimentació.  
Segon  
En la línia de "modernització i adaptació del sector pesquer" es mantenen les prioritats de cada una de les mesures especificades en l'Orde de 16 de desembre de 2005, de la Conselleria d'Agricultura, Pesca i Alimentació, amb els criteris següents d'ordenació específics, a afegir de manera particular en les ajudes següents:  
1. En les sol·licituds d'aqüicultura marina s'establix una prioritat d'acord amb la major antiguitat de la data de la resolució d'autorització per a la realització de l'acció.  
2. En les sol·licituds de paralització definitiva s'establix una prioritat d'acord amb la major edat del vaixell.  
Tercer  
No s'admetran per a la seua aprovació aquelles sol·licituds que incrementen el pressupost d'inversió o modifiquen les característiques o els equips del projecte presentat en la convocatòria que va finalitzar el 31 de març de 2006.  
En les sol·licituds d'aqüicultura marina, només s'admetran per a la seua aprovació aquelles que tenien l'autorització de l'activitat, atorgada per la Conselleria d'Agricultura, Pesca i Alimentació, amb anterioritat al 31 de desembre de 2006.  
Quart  
Les subvencions regulades en este article es concediran l'exercici 2007, a càrrec de la línia de subvenció i l'import global màxim que s'assenyala, d'acord amb la Llei 11/2006, de 27 de desembre, de Pressuposts de la Generalitat Valenciana per a l'exercici 2007 (DOGV núm. 5417, de 29.12.06).  
Línia T3115000  
Orde de 15 de setembre de 2000, per la qual s'establixen normes d'ajudes amb finalitat estructural en el sector de la pesca i l'aqüicultura (DOGV núm. 3846, de 28.09.00), modificada per mitjà de l'Orde de 24 de febrer de 2005, de la Conselleria d'Agricultura, Pesca i Alimentació (DOGV núm. 4968, de 17.03.05) i l'Orde de 16 de desembre de 2005, de la Conselleria d'Agricultura, Pesca i Alimentació (DOGV núm. 5160, de 22.12.05).  
Import global màxim: 1.128.169,45 euros  
Esta línia d'ajudes es troba cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la següent:  
- Instrument Financer d'Orientació de la Pesca: 866.771,65 euros  
- Ministeri d'Agricultura, Pesca i Alimentació: 130.698,90 euros  
- Generalitat Valenciana: 130.698,90 euros  
Cinqué  
El termini per a la presentació de sol·licituds és d'un mes comptador des de la data de publicació d'esta convocatòria.  
Sisé  
Este acte posa fi a la via administrativa, i contra ell es pot interposar potestativament un recurs de reposició davant del conseller d'Agricultura, Pesca i Alimentació en el termini d'un mes comptador des de l'endemà de la seua notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de febrer de 2007  
El conseller d'Agricultura, Pesca i Alimentació,  
JUAN GABRIEL COTINO FERRER